Ronald Gavril, iubitul Anamariei Prodan, a fost declarat cetățean de onoare al orașului Bacău. Primarul Lucian Stanciu Viziteu i-a înmânat cheia orașului și diploma de cetățean de onoare al Bacăului boxerului profesionist. La eveniment a fost prezentă și celebra impresară, care a fost în centrul atenției. Cum s-au fotografiat cei doi îndrăgostiți?
Joi, 29 februarie 2024, a fost o zi importantă pentru iubitul Anamariei Prodan. Ronald Gavril a fost desemnat etățean de onoare al orașului Bacău. La primăria din Bacău au fost prezenți cei mai importanți oameni din viața sportivului, Anamaria Prodan și membrii familiei lui.
"Sunt profund onorat și emoționat de decizia de a fi declarat Cetățean de Onoare al orașului meu Bacău. Deși drumul vieții m-a purtat departe, prin Las Vegas, în inima marilor bătălii și victorii, Bacău rămâne acasă, locul unde totul a început pentru mine. Această recunoaștere mă umple de mândrie și responsabilitate. Promit să reprezint orașul și pe voi cu aceeași pasiune, indiferent unde mă duce viața. Vă mulțumesc pentru suport și dragoste!", a declarat Ronald Gavril, după ceremonia de premiere.
Primarul Lucian Stanciu Viziteu a fost cel care i-a înmânat cheia orașului și diploma de cetățean de onoare al Bacăului lui Ronald Gavril. Cea mai emoționantă a fost iubita lui Ronald, celebra impresară Anamaria Prodan. Pe rețelele de socializare, aceasta a publicat mai multe imagini cu ea și Ronald, în care apăreau îmbrățișați și sărutându-se. Vedeta a precizat că este tare mândră de reușita partenerului sau de viață.
"Da (nr. că a avut emoții), și atunci când a vorbit în fața tuturor, când i-au făcut prezentarea. Sunt puțini care au caut performanță asta, chiar merită. A fost și primul antrenor acolo. A povestit de când avea 12 ani și era mascotă.", a spus impresara fotbalului românesc.
"Noi lucrăm la această gală, vrem să o facem undeva în vară. Ar fi o chestie incredibilă să se întoarcă și să boxeze în România. Pentru România ar fi o performanță. Eu zic că în București ar trebui făcută.
Vine cu niște beneficii (nr. titlul de cetățean de onoare). El își dorește să facă foarte tare o sală de box în Buzău. Ultima dată când am fost acolo am văzut foarte mulți boxeri mici campioni la acest sport.", a mai adăugat vedeta, conform Spynews.ro.
Anamaria Prodan și Ronald Gavril formează un cuplu de la jumătatea lui 2023. Inițial, cei doi au fost prieteni, iar mai apoi s-au apropiat din ce în ce mai mult. Se pare că diferența de vârstă dintre ei nu contează, iar acum sunt mai fericiți ca niciodată. Impresara are 51 de ani, iar sportivul 37.
"A fost greu la început pentru el să apară în show-ul meu, nu înţelegea exact ce şi cum, nu ştiam exact cât de mult ne doream să ne afişăm, să anunţăm. A fost totul ţinut secret multe luni, nimeni nu ştia în afară de apropiaţi de relaţia noastră, dar când am ajuns în Las Vegas nu mai aveam ce să filmăm fără el. Pentru că el era acolo mereu, cu mine! Era momentul. (…) Noi ne știam de multă vreme. Întotdeauna m-am gândit și nu înțelegeam cum eu să fiu cu un bărbat mai tânăr. Din prietenie o dai în dragoste întotdeauna. Poți fi dacă nu este atracția aceea. Eu am prieteni de o viață", a declarat Anamaria Prodan, la "Xtra Night Show".